text: бекетов неуромасы крестгүлділер тұқымдасына жататын көп жылдық өсімдік. іле, күнгей және теріскей алатауларында, сондай-ақ кетпен жотасында кездеседі. биіктігі 15-40 см. сабағы жапырақсыз, түкті. желек жапырақтары қысқа сағақты, калақ-жұмыртқа пішінді, кейде қандауыр тәрізді, түкті, түксіз болады. тостаған жапырақшалары қарақошқыл түсті, күлтелері күлгін немесе лағыл түсті. мамыр-маусымда гүлдеп, жеміс салады. жемісі бұршаққын. әсемдік өсімдік. сирек кездесетін эндемик. қазақстанның "қызыл кітабына" енгізілген.